Ħsibijiet tiegħi dwar dak li qed jiġri f'pajjiżna Dawn huma l-ħsibijiet tiegħi wara l-qtil ta' Paulina Dembska, u affarijiet oħrajn li qed jiġru f'pajjiżna. Posted by Bernard Grech on Friday, January 7, 2022 Il-Kap tal-Partit Nazzjonalista qal li hemm bżonn li jsir iktar biex in-nisa jħossuhom siguri. Huwa qal dan fid-dawl tal-qtil tat-tfajla Pollakka Paulina Dembska. Grech qal li dak li seħħ l-għada tal-ewwel tas-sena huwa responsabilità ta' kulħadd għax huwa iktar faċli li wieħed jinsisti fuq id-drittijiet imma ma jifhimx li kull persuna għandha r-responsabilitajiet tagħha. Grech qal li huwa jinkwieta wkoll bħala missier u spjega li Paulina setgħet kienet persuna qrib kull wieħed u waħda minnha. Żied li kulħadd jaf li hawn diversi persuni li għaddejjin minn xi abbuż u dan isir ukoll fid-djar u mhux bilfors wieħed ikun konxju tiegħu. Il-Kap tal-Oppożizzjoni fakkar kif, minbarra n-nisa, anke persuni b'orjentazzjoni sesswali differenti u minoranzi jistgħu jkunu suġġett ta' abbużi. Żied li wieħed irid jiftakar li l-aggressuri jistgħu jkollhom xi diffikultajiet li mhux kulħadd ikun konxju tagħhom u li dawn ikollhom bżonn l-għajnuna. Huwa appella biex il-professjonisti jkollhom ir-riżorsi kollha meħtieġa biex jaħdmu, filwaqt li wieħed irid jifhem ix-xogħol diffiċli li jkollhom iħabbtu wiċċhom magħhom ta' kuljum. Grech qal li Partit immexxi minnu jitlob żieda fir-riżorsi tal-Korp tal-Pulizija inkluż anke fost il-Pulizija fil-Komunità. Huwa semma li d-deċiżjoni tal-Avukat Ġenerali li twaqqa' l-akkużi ta' hold-up, il-Pulizija jħossuhom anqas siguri li għandhom il-protezzjoni li tixirqilhom. .td_uid_3_61d94992a1de3_rand.td-a-rec-img{text-align:left}.td_uid_3_61d94992a1de3_rand.td-a-rec-img img{margin:0 auto 0 0}